Sigur acasă. Tot mai mulți români vor să își monteze sisteme de securitate. Sfatul experților.
40% dintre români vor să-și instaleze un sistem de securitate acasă în următorul an. Nu e nevoie să umpli casa cu camere de supraveghere. Trebuie să ții cont de reputația firmei vânzătoare și să nu cumperi sisteme ieftine.
40% din populație vrea să își pună sistem de securitate pentru locuință. Alex Bălan, expert în cybersecurity la Bitdefender, este sceptic în unele privințe.Alex Bălan, Bitdefender: În 2016 a fost cel mai puternic atac din istoria internetului și sursele erau camere de supraveghere compromise. Au fost aproximativ 600 de GB pe secundă, au pus în cap tot ce se putea opri.Dacă tot vrei să faci o treabă bună, te gândești la un sistem de siguranță complex. Alarmă, monitorizare video, detectoare de fum, gaze și controlul accesului.Dar nu întotdeauna ai nevoie de atâtea device-uri. Mai important decât numărul lor este seriozitatea firmei producătoare.Alex Bălan, Bitdefender: Nu trebuie neapărat pusă cameră de supraveghere la ușă. Se pot pune și senzori. Să vă feriți de o firmă care nu a avut nicio vulnerabilitate, pentru că, cu cea mai mare probabilitate, are foarte multe dar nu le-a găsit încă. Și încă un lucru care merită menționat. Feriți-vă de lucruri ieftine.